CELEX: 62013CN0631
Language: et
Date: 2013-12-02 00:00:00
Title: Kohtuasi C-631/13: Eelotsusetaotlus, mille on esitanud Oberster Patent- und Markensenat (Austria) 2. detsembril 2013 — Arne Forsgren

1.3.2014   
            
            
               ET
            
            
               Euroopa Liidu Teataja
            
            
               C 61/4
            
         Eelotsusetaotlus, mille on esitanud Oberster Patent- und Markensenat (Austria) 2. detsembril 2013 — Arne Forsgren
   (Kohtuasi C-631/13)
   2014/C 61/06
   Kohtumenetluse keel: saksa
   
      Eelotsusetaotluse esitanud kohus
   
   Oberster Patent- und Markensenat
   
      Põhikohtuasja pooled
   
   
      Taotluse esitaja: Arne Forsgren
   
      Vastustaja: Österreichisches Patentamt
   
      Eelotsuse küsimused
   
   
               1)
            
            
               Kas Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (1) artikli 1 punkti b ning artikli 3 punktide a ja b kohaselt saab juhul, kui muud tingimused on täidetud, anda täiendava kaitse tunnistuse aluspatendiga kaitstud toimeainele (käesoleval juhul proteiin D-le), kui kõnealune toimeaine sisaldub ravimis (käesoleval juhul Synflorix’is) kovalentses (molekulidevahelises) sidemes muude toimeainetega, kuid säilitab seejuures siiski iseseisva toime?
            
         
               2)
            
            
               Juhul kui vastus esimesele küsimusele on jaatav:
               
                           2.1.
                        
                        
                           Kas määruse (EÜ) nr 469/2009 artikli 3 punktide a ja b kohaselt saab täiendava kaitse tunnistuse anda aluspatendiga kaitstud ainele (käesoleval juhul proteiin D-le), kui sellel on iseseisev ravitoime (käesoleval juhul Haemophilus influenzae bakterite vastase vaktsiinina), kuid ravimi müügiloas ei ole seda toimet märgitud?
                        
                     
                           2.2.
                        
                        
                           Kas määruse (EÜ) nr 469/2009 artikli 3 punktide a ja b kohaselt saab täiendava kaitse tunnistuse anda aluspatendiga kaitstud ainele (käesoleval juhul proteiin D-le), kui müügiloas on kõnealust ainet nimetatud tegelike toimeainete (käesoleval juhul pneumokokk-polüsahhariidide) kandjaks, mis abiainena tugevdab nende ainete toimet, kuid seda toimet ei ole ravimi müügiloas sõnaselgelt nimetatud?
                        
                     
         
      (1)  ELT L 152, lk 1.